Drone cu camere de supraveghere monitorizează respectarea regulilor de carantinare, în Madrid.
Peste un milion și jumătate de oameni sunt în carantină, în Madrid. Ca să se asigure că respectă izolarea, polițiștii patrulează pe străzi zi și noapte. Au și drone echipate cu camere performante, care transmit semnale luminoase și mesaje.
Spania nu reușește să limiteze răspândirea coronavirusului, orice-ar face. Iar acum se confruntă și cu amenințarea noii tulpini a virusului. Cea mai gravă situație e chiar în capitala Madrid.Sunt peste un milion și jumătate de oameni acolo, plasați în carantină. Și, ca să se asigure că respectă izolarea, polițiștii patrulează pe străzi zi și noapte.Au și drone echipate cu camere performante, care transmit semnale luminoase și mesaje: "Poliţia Municipală Madrid vă informează să părăsiţi zona pentru siguranţa dumneavoastră. Mulţumim pentru cooperare.“José Luis Martínez-Almeida, primarul Madridului: "Dronele ne vor fi de mare ajutor în aceste momente, în special pentru agenţii care vor face controale pe stradă, pentru că ne vor ajuta să controlăm zonele sanitare, dar şi maşinile care circulă prin acestea şi aşa se va şti daca acele autovehicule au voie să fie acolo.“Un sfert din locuitorii Madridului trăiesc de azi în carantină totală, după ce autorităţile au decis să aplice noi măsuri sanitare. Nu au voie să facă vizite la domiciliu, barurile şi restaurantele funcționează la capacitate de 50% și se închid la ora 9 seara.Madrilenii nu au voie sa se deplaseze în zonele carantinate decât pentru motive justificate.José Luis Martínez-Almeida, primarul Madridului: "Cei din afară nu se pot duce în vizită în zonele sanitare, nici la restaurante, nici la spaţii culturale şi nici la mall-uri.“Amenzile pentru încălcarea normelor sanitare ajung până la 600 de mii de euro şi până acum, doar în Madrid, au fost aplicate peste 57 de mii de sancţiuni. Cu toate acestea, guvernul regiunii menţine afacerile deschise, dar impune limita de 4 persoane pentru grupuri şi interzice de azi deplasările după ora 22.